Március 22.

Névnapok: Beáta, Izolda + Csilla, Csillag, Katalin, Katarina, Katerina, Lea, Lia, Lídia, Oktáv, Oktávián, Relinda, Vazul

Események

Politikai események

 1312 – A Vienne-i zsinaton V. Kelemen pápa feloszlatja a templomos lovagrendet.
 1506 – II. Ferdinánd aragóniai király feleségül veszi Foix Germána navarrai királyi hercegnőt a valenciai Déniában.
 1622 – A póheten törzsszövetség meglepetésszerű támadást indít a Virginiai gyarmat települései ellen, 347 telepest lemészárolnak.
 1776 – Mária Terézia eltörli a kínvallatást.
 1933 – Megnyílik a dachaui koncentrációs tábor, az első náci koncentrációs tábor.
 1939 – Kárpátalja visszacsatolása során, Szobránc légterében összecsap a szlovák és a magyar légierő. A légi harcban 9 szlovák repülőgép semmisül meg. Még aznap magyar bombázókötelékek támadást intéznek az iglói repülőtér ellen.
 1945 – Alexandriaban (Egyiptom) megalakul az Arab Liga. Székhelye az arab világ központjában, Egyiptom fővárosában, Kairóban található.
 1946 – A népbíróság halálra ítéli Sztójay Döme volt miniszterelnököt.
 1968 – Franciaországban az egyetemisták elfoglalják a Nanterre-i Egyetem épületeit. Ez a 68-as párizsi diáklázadások kezdete. 
 1989 – Magyarországon megalakul az Ellenzéki Kerekasztal (EKA).
 2012 – Katonai puccs dönti meg Amadou Toumani Touré elnök rendszerét Maliban.
 2016 – Felfegyverkezett terroristák robbantásos merényletet hajtanak végre Brüsszel két forgalmas közlekedési csomópontján, a repülőtéren, és a Maelbeek/Maalbeek metróállomáson.
 2017 – Terrortámadás Londonban.

Tudományos és gazdasági események

Kulturális események

Irodalmi, színházi és filmes események

 1895 – Auguste és Louis Lumière meghívott vendégek előtt levetítették A munkaidő vége című, 46 másodperces filmjüket Párizsban, a Nemzeti Iparpártoló Társulat helyiségeiben. Ezt tekintik a filmtörténet első mozielőadásának.
 1931 – H. P. Lovecraft kiadja az egyik legnépszerűbb novelláját, Az őrület hegyeit.

Zenei események
 2013 – Feloszlott a My Chemical Romance amerikai rockbanda.

Sportesemények

Formula–1
 1992 –  mexikói nagydíj, Mexikóváros - Győztes: Nigel Mansell  (Williams Renault)

Egyéb események

1997- A Hale-Bopp üstökös a legközelebb kerül a Földhöz

Születések 

 1212 – Go-Horikava japán császár († 1234)
 1394 – Ulugbek timurida uralkodó, történetíró, költő, matematikus, korának kiemelkedő csillagásza († 1449)
 1459 – I. Miksa német-római császár († 1519)
 1514 – Lorenzaccio de’ Medici a Medici-család tagja († 1548)
 1599 – Anthony van Dyck flamand festő, Peter Paul Rubens tanítványa († 1641)
 1748 – Ambrózy Sámuel evangélikus prédikátor († 1806)
 1783 – Balassa Gábor szombathelyi püspök († 1851)
 1797 – I. Vilmos a Hohenzollern dinasztiából származó porosz király († 1888)
 1799 – Friedrich Wilhelm Argelander német csillagász († 1875)
 1832 – Szarvas Gábor nyelvész, a magyar nyelvművelés megteremtője († 1895)
 1868 – Robert Millikan amerikai kísérleti fizikus, fizikai Nobel-díjas († 1953)
 1868 – Vázsonyi Vilmos (er. Weiszfeld) ügyvéd, politikus, igazságügyminiszter († 1926)
 1868 – Alfred Fowler angol fizikus, csillagász († 1940)
 1886 – Darányi Kálmán magyar politikus,  miniszterelnök († 1939)
 1907 – James M. Gavin az Egyesült Államok legfiatalabb tábornoka a II. világháború folyamán († 1990)
 1912 – Karl Malden Oscar-díjas legendás amerikai színész († 2009)
 1912 – Jean Vilar francia színész († 1971)
 1912 – Leslie Johnson (Leslie George Johnson) brit autóversenyző († 1959)
 1913 – Háznagy András magyar gyógyszerész, a kémiai tudományok kandidátusa († 1987)
 1917 – Raffay Blanka magyar színésznő († 1992)
 1921 – Nino Manfredi olasz színész († 2004)
 1921 – Kelemen Éva magyar színésznő († 1986)
 1923 – Marcel Marceau francia pantomimművész († 2007)
 1925 – Szoboszlai Sándor Jászai Mari-díjas magyar színész érdemes és kiváló művész († 2013)
 1931 – Sediánszky János magyar újságíró, író, a Magyar Rádió szerkesztője († 2021)
 1931 – William Shatner amerikai színész
 1936 – Roger Whittaker angol énekes, dalszerző († 2023)
 1939 – Dalmy Dénes magyar építőmérnök, egyetemi oktató
 1948 – Andrew Lloyd Webber brit zeneszerző
 1949 – Ács János Jászai Mari-díjas magyar rendező, egyetemi tanár  († 2015)
 1949 – Fanny Ardant francia színésznő
 1950 – Goran Bregović szerbhorvát zeneszerző, gitáros, a Bijelo dugme együttes tagja
 1955 – Lena Olin svéd színésznő („Csokoládé”)
 1969 – Andreas Pietschmann német színész
 1975 – Kristály Sándor  erdélyi magyar matematikus, egyetemi tanár
 1976 – Reese Witherspoon Oscar-díjas amerikai filmszínésznő
 1981 – Szabics Imre magyar labdarúgó
 1985 – Anja Carman szlovén úszónő
 1985 – Jakob Diemer Fuglsang dán kerékpározó
 1987 – Alexandr Shatilov izraeli tornász
 1988 – Kelemen Tamás magyar tornász, műugró
 1989 – Viktor Babiscsevics belorusz úszó
 1991 – Vecsernyés Dávid, magyar tornász
 1996 – Kovács Attila magyar korosztályos válogatott jégkorongozó

Halálozások 
 752 – Zakariás pápa (* 679)
 1471 – I. (Podjebrád) György cseh király, Csehország egyetlen huszita királya (* 1420)
 1772 – John Canton brit fizikus és tanár, neki köszönhetőek az első kísérletek, melyek a víznek és egyéb folyadékoknak összenyomhatóságát bizonyították be (* 1718)
 1832 – Johann Wolfgang von Goethe német író, költő (* 1749)
 1921 – Pákey Lajos kolozsvári építész (* 1853)
 1951 – Almásy László Afrika-kutató (* 1895)
 1963 – Székely Mihály kétszeres Kossuth-díjas magyar operaénekes (* 1901)
 1974 – Peter Revson (Peter Jeffrey Revson) amerikai autóversenyző (* 1939)
 1994 – Dr. ifj. Tildy Zoltán fotóművész, természetfotós, Tildy Zoltán lelkész (későbbi köztársasági elnök) és Gyenis Erzsébet írónő fia (* 1917)
 2007 – Kiss Sándor Károly (Alexandre Kiss) magyar származású francia jogtudós, a nemzetközi környezetvédelmi jog tudósa, az MTA tagja (* 1925)
 2009 – Kasnyik András magyar diplomata (* 1930)
 2019 – Scott Walker amerikai énekes (* 1943)

Nemzeti ünnepek, emléknapok, világnapok 
 A víz világnapja
 A magyar fordítók és tolmácsolók napja
 Puerto Rico nemzeti ünnep (emancipáció napja)

Jegyzetek 

Március napjai